# Torró

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
El torró o terró és un dolç típic del Nadal que s'elabora amb una massa cuita principalment d'ametlles, avellanes, mel i ou, però que pot incloure altres fruits secs i ingredients dolços.

## Dites populars

* A la vora, pa i cassola, al racó, pa i torró.
          Dit quan algú no vol enllitar-se on se li ha assignat.
* Ara ve Nadal, menjarem torrons, i amb una guitarra cantarem cançons.
* Déu dona torrons a qui no té queixals.
* Ditxós el mes que entra amb llardons i surt amb torrons.
* Més val una xixonenca que cinquanta de la Torre, que saber fer bons torrons i ballar la jota de l'onze.
* Nadal sense torrons i sense Betlem no és Nadal.
* Qui menja torrons, veu dels porrons.
* Qui menja xampinyons, es menja els torrons.
* Pasqua sense ous, com Nadal sense torrons.
    (var.) Pasqua sense truitada, com Nadal sense torronada.
* Per Nadal capons, neules i torrons.
* Per Tots Sants castanyes, per Nadal torrons, per la Pasqua mona i tot l'any bombons.
    (var.) Per Tots Sants castanyes, i per Nadal torrons.
* Torró alacantí, torró fi.
    (var.) Torrons alacantins, volen vins.
* Torrons de Xixona per a la meva persona.
* Torrons del Collell, més bons que la mel.
* Vila-seca, per tomaques i Alacant, pels seus torrons; a Reus pels seus carquinyolis, i per pebrots, a Riudoms.

## Frases fetes i locucions

* Acabar els torrons.
          Acabar-se les forces o els recursos.
* Amb diners, torrons.
    (var.) Amb dinerets, torronets.
    (var.) Am diners torrons i amb dacsa esclafitons.
    (var.) Amb dinerets, torronets, i amb pessetetes, caixetes.
    (var.) En diners torrons.
          No hi ha res que no es pugui obtenir amb diners.
* Calent com un torró.
          Quelcom, estar ben escalfat.
* Haver-hi torrons.
          Haver dificultats serioses; problemes (Mallorca).
* Ser una uela torronera.
          Quan la canalla xerra massa o parla com els adults.

## Rondalles

* Ara ve Nadal, / menjarem torrons, / i amb una guitarra / cantarem cançons.
* Tió, caga torró.
    (var.) Tió, caga torró, de vellana i de pinyó, que ja és nat Nostre Senyor.
    (var.) Tió, caga torró, pel naixement de Nostre Senyor; tió, caga torró; per la virtut que Déu t'ha dat, caga ben aviat.
    (var.) Caga tió, caga figues per a jo; caga torrons, que són ben bons; no cagues arengades, que són massa salades.

## Referències

* 1 2 3 4 5 6 7 8 9 10 11 12 13 14 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 4 octubre 2024].
* ↑ Amades, 1982.
* ↑ «Fer Pasqua abans de Rams i 23 dites i refranys sobre Pasqua» (en català). Cultura Popular. Ajuntament de Barcelona, 04-04-2017. [Consulta: 17 abril 2017].
* 1 2 Pàmies, Víctor. «Refranyer temàtic» (en català). L'autor. [Consulta: 4 octubre 2024].
* ↑ Cinc mil, 1965.
* ↑ Parés i Puntas, 1999.
* ↑ Pujiula, 2012, p. 93-132.
* ↑ Perea Simón, 2006, p. 52.
* 1 2 3 4 5 6 7 Alcover, Antoni M.; Moll, Francesc de B. «Torró». A: Diccionari català-valencià-balear. Barcelona: IEC, 2002.
* 1 2 3 «torró». Diccionari normatiu valencià. Acadèmia Valenciana de la Llengua.
* ↑ Amades, 1982, p. 174.

## Bibliografia

* Alcover, Antoni M.; Moll, Francesc de B. «Torró». A: Diccionari català-valencià-balear. Barcelona: IEC, 2002.
* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Perea Simón, Eugeni. Onomàstica de Riudoms (en català). Barcelona: Institut d'Estudis Catalans, 2006. ISBN 84-7283-855-2.
* Pujiula, Jordi «Dites, refranys i malnoms dels pobles de la Garrotxa» (en català). Annals del Patronat d'Estudis Històrics d'Olot i Comarca, Núm. 23, (2012). ISSN: 0211-8424 [Consulta: 22 setembre 2015].